பட்டியலிடப்பட்ட ஜாதியினரை தீர்மானிக்கும் அதிகாரத் தினை அரசமைப்புச் சட்ட விதி 341-யும் பட்டியலிடப்பட்ட பழங்குடி மரபினரை தீர்மானிக்கும் - அதிகாரத்தினை விதி 342-ம் இந்திய குடியரசுத் தலைவருக்கு வழங்கியுள்ளது. புதிதாக 123-ஆம் திருத்ததின் மூலம் சேர்க்கப்படவுள்ள புதிய விதி 342 ஏ-இன்படி சமூக ரீதியாக, கல்வி ரீதியாக பிற்படுத்தப்பட்டோர் பட்டியலை, மாநில அளவில் உள்ள இடஒதுக்கீட்டிற்கும் தீர்மானிக்கும் அதிகாரத்தினை குடியரசுத் தலைவருக்கு வழங்குகிறது. இந்த புதிய விதி தீங்கு விளைவிக்காது போன்ற தோற்றத்தினைக் காட்டும். ஆனால் இந்த புதிய விதி 342-ஏ நடைமுறைக்கு வந்தால் சமூக ரீதியில், கல்வி ரீதியில் பிற்படுத்தப்பட்டோருக்கு சரி செய்திட முடியாத சேதத்தினை விளைவிப்பதோடு, இதர பிற்படுத்தப்பட்டோரின் மேம்பாட்டுக்கு தீங்கு விளைவித்துவிடும்.